Lënia në stol e një lojtari si Antuan Grizman do të shkaktonte habi dhe çudi te shumë persona duke patur parasysh vlerat e tij si futbollist.
Këtë e kupton më së miri ish-trajneri i tij Diego Simeone. Në sfidën e fundit mes Atletiko Madridit dhe Barcelonës 2-2, Simeone reagoi pesimist në momentin kur Grizman po zëvendësohej në çastet e fundit të lojës. Kamerat e fushës së "Kamp Nout" fiksuan momentin kur Simeone mblidhte buzët në shenjë pakënaqësie ndaj aktivizimit të kampionit të botës Grizman në momentet e fundit të ndeshjes.
Pamjet kanë bërë xhiron e menjëhershme në rrjetet sociale.
Aktualisht, në Spanjë flitet se Grizman mund të largohet në fund të këtij sezoni nga skuadra katalanase.